46. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡ. ΚΥΒΕΡΝΗΣΕΩΣ Αριθ. ΔΛ13/11/67/10052 της 31 Ιουλ./13 Αυγ.1975 (ΦΕΚ Β΄868) Περί κανονισμού λειτουργίας του κατά το άρθρ.5 του Νόμ.51/75 παρά τη Γενική Διευθύνσει Δημοσίας Διοικήσεως Γνωμοδοτικού Συμβουλίου. Έχοντες υπ’ όψει: Τας διατάξεις του άρθρου 5 παρ.4 του Ν.51/1975 «περί οργανώσεως των δημοσίων πολιτικών υπηρεσιών», αποφασίζομεν: Άρθρ.1.-1.Το Συμβούλιον επιλαμβάνεται των υπό του Υπουργού Προεδρίας Κυβερνήσεως εισαγομένων εις αυτό συμφώνως τω άρθρ.5 παρ.1 Νόμ.51/75 σχεδίων και ερωτημάτων κατόπιν σχετικού παραπεμπτικού εγγράφου ή επισημειώματος του Υπουργού. Με την ΔΙΟΔ/Φ7/175/10-22 Δεκ. 1981 (ΦΕΚ Β΄772) απόφ. Υπ. Προεδρίας ανακλήθηκε, ως ακολούθως, η παρ.1 σαν μη σύμφωνη προς το άρθρ.5 παρ.1 του Νόμ.51/1975: «Το Συμβούλιον επιλαμβάνεται των υπό του Υπουργού Προεδρίας της Κυβερνήσεως ή του Προϊσταμένου της Γενικής Δ/νσεως Δημοσίας Διοικήσεως εισαγομένων εις αυτό σύμφωνα με το άρθρ.5 παρ.1 του Νόμ.51/1975 σχεδίων και ερωτημάτων, κατόπιν σχετικού παραπεμπτικού εγγράφου, ή επισημειώματος αυτών». Η ίδια απόφαση όρισε επίσης, ότι για τις γνωμοδοτήσεις της ΓΣΔΔ ο νόμος δεν απαιτεί Υπουργική αποδοχή και ότι κατά τα λοιπά ισχύει η ΔΛ13/1-1/67/10052 της 31-7-1975 απ. Υπ. Προεδρ. Κυβ. 2.Επί των κατά τα ανωτέρω εισαγομένων εις το Συμβούλιον προς γνωμοδότησιν θεμάτων, ο Προϊστάμενος της Γενικής Διευθύνσεως Δημοσίας Διοικήσεως ορίζει αρμόδιον Εισηγητήν. 3.Ο Προϊστάμενος της Γ.Δ.Δ.Δ. παραδίδει τα προς εισαγωγήν εις το Συμβούλιον θέματα, εις τον Γραμματέα του Συμβουλίου, ο οποίος προβαίνει εις καταχώρησιν τούτων εις ειδικόν βιβλίον, τηρούμενον μερίμνη και ευθύνη αυτού. 4.Μετά την κατά τα ανωτέρω καταχώρησίν των ταύτα παραδίδονται υπό του Γραμματέως εις τον Πρόεδρον και τον κατά τα άνω ορισθέντα Εισηγητήν. 5.Ο Πρόεδρος του Συμβουλίου δύναται να ορίση μέλος του Συμβουλίου προς ειδικωτέραν μελέτην του προς συζήτησιν εισαχθησομένου θέματος. Σελ. 116,832(γ) Τεύχος 1-11-2 Σελ.50 Άρθρ.2.-1.Ο ορισθείς υπό του Προϊσταμένου της Γ.Δ.Δ.Δ. Εισηγητής μεριμνά δια την συγκέντρωσιν απάντων των σχετικών προς το υπό συζήτησιν θέμα στοιχείων, συνεννοούμενος υπό την καθοδήγησιν και του Προέδρου του Συμβουλίου μετά της αρμοδίας υπηρεσίας του οικείου ή των οικείων Υπουργείων. 2.Μετά την μελέτην των σχετικών στοιχείων και της συναφούς νομοθεσίας ο εισηγητής συντάσσει την έκθεσίν του την οποίαν αναπτύσσει εις το Συμβούλιον εν συνεδρία. Άρθρ.3.-1.Το Συμβούλιον συνέρχεται άπαξ τουλάχιστον της εβδομάδος εις τακτήν ημέραν και ώραν οριζομένην υπ’ αυτού εκτάκτως δε οσάκις τούτο κληθή υπό του Προέδρου. 2.Ο Πρόεδρος του Συμβουλίου εν συνεργασία μετά του Γραμματέως, συντάσσει την ημερησίαν διάταξιν, εν η καταχωρούνται τα υπό συζήτησιν θέματα και τα ονόματα των ορισθέντων εισηγητών. 3.Η ημερησία διάταξις μετ’ αντιγράφω της εκθέσεως του ορισθέντος εισηγητού και του περί ου αύτη σχεδίου νόμου ή δ/τος ή αποφάσεως ή του εισαγομένου ερωτήματος κοινοποιείται εις τα μέλη του Συμβουλίου ομού μετά της οικείας προσκλήσεως 24 ώρας τουλάχιστον προ της συνεδριάσεως. Εν περιπτώσει κωλύματος ή απουσίας ενός των τακτικών μελών του Συμβουλίου ή πρόσκλησις αποστέληται εις το αναπληρωματικόν του τακτικού μέλους του Συμβουλίου. Άρθρ.4.1.Το Συμβούλιον συνεδριάζει εν απαρτία παρόντων πέντε (5) τουλάχιστον εκ των μελών αυτού (τακτικών ή αναπληρωματικών). 2.Κατά την ορισθείσαν προς συζήτησιν συνεδρίασιν ο εισηγητής αναπτύσσει προφορικώς την άποψίν του ακολουθεί δε επί ταύτης η σχετική συζήτησις. 3.Το πόρισμα της συζητήσεως καταχωρίζεται εις πρακτικόν συντασσόμενον υπό του γραμματέως εν συνεργασία μετά του Εισηγητού. Εις τούτο καταχωρίζεται ολόκληρος η έκθεσις του Εισηγητού και αι εξενεχθείσαι γνώμαι των μελών του Συμβουλίου. 4.Το πρακτικόν καθαρογράφεται και λαμβάνει αύξοντα αριθμόν μερίμνη του Γραμματέως του Συμβουλίου, υπογράφεται δε υπό του Προέδρου και του Γραμματέως τούτου. 5.Τα πρωτότυπα των πρακτικών μετά των σχετικών εν σχεδίω νόμων, κανονιστικών διαταγμάτων, κανονιστικών αποφάσεων κ.λ.π. φυλάσσονται μερίμνη του Γραμματέως του Συμβουλίου εις ίδιον φάκελλον, αντίγραφα δε τούτων υποβάλλονται εις το Υπουργείον Προεδρίας Κυβερνήσεως (Γ.Δ.Δ. Δ./σεως). Η υπό του αρμοδίου υπαλλήλου του Υπουργείου παραλαβή των, καταχωρίζεται εις οικείον βιβλίον. 1.Ε.μ.46 Υπουργείο Προεδρίας Κυβερνήσεως 